Märt Luige
Märt Luige (20. november 1961 – 10. detsember 1991) oli eesti ajakirjanik ja luuletaja. Ta lõpetas Tallinna 16. Keskkooli 1980. aastal ja Tartu Riikliku Ülikooli ajakirjanduse erialal 1986. aastal. Töötas aastatel 1986–1987 ajakirja Noorus toimetuses ja 1987–1988 ajalehe Maaleht korrespondendina. 1989. aastast oli ta väikefirma Forest direktor ja väljaande Eesti Mets peatoimetaja, aastatel 1990–1991 töötas Perekonnalehe toimetuses. Oli Eesti Kristlik-Demokraatliku Erakonna liige. Hukkus Tallinnas lõpuni välja selgitamata asjaoludel.